Käesoleva töö raames sisestati Ambla, Järva-Jaani, Järva-Peetri, Koeru ja Järva-Madise kihelkonna kohta käiv  arheoloogiline ja pärimuslik informatsioon ning selle alusel oli võimalik luua muististe levikukaardid. Kuna andmed muististe paiknemise kohta on võrdlemisi erinevad, pole võimalik kõiki paiku täpselt lokaliseerida ja seetõttu on muistised märgitud kaardile erineva täpsusastmega. Täpselt on objekt kaardile kantud siis, kui kirjeldus või selle juures olev asukohaskeem seda võimaldas. Kui on teada talu nimi, on muistis paigutatud taluhoonete juurde, küla täpsusega paiga puhul on muistisena tähistatud küla keskpaik.